แบงก์เตือนโหลดมั่วสูญเงิน
แบงก์เตือนอย่าดาวน์โหลดโปรแกรมทำธุรกรรมผ่านเว็บไซต์มั่วอาจสูญเงินเปล่า
10 ส.ค. 2553

แบงก์เตือนอย่าดาวน์โหลดโปรแกรมทำธุรกรรมผ่านเว็บไซต์มั่วอาจสูญเงินเปล่า
นายอภิศักดิ์ ตันติวรวงศ์ กรรมการผู้จัดการ ธนาคารกรุงไทย กล่าวว่า ขอเตือนประชาชนอย่าดาวน์โหลดโปรแกรมแปลกๆเพื่อทำธุรกรรมทางการเงินผ่านอินเตอร์เน็ต เพราะขณะนี้มีประชาชนหลงเชื่อดาวน์โหลดโปรแกรม และถูกขโมยข้อมูลทางการเงิน รวมถึงมีการสร้างเว็บไซต์ธนาคารปลอมขึ้นมา ขอเตือนประชาชนอย่าหลงเชื่อ เพราะการทำธุรกรรมทางการเงินผ่านอินเตอร์เน็ตนั้น หากทำผ่านเว็บไซต์จริงของธนาคารทุกครั้งจะมีการแจ้งกลับไปยังลูกค้าผ่านอีเมล์ที่ให้ไว้ เพื่อแจ้งให้รู้ว่ามีการเข้าทำธุรกรรมผ่านอินเตอร์เน็ตจริง
นายอภิศักดิ์ กล่าวว่า สำหรับการรับผิดชอบนั้น ธนาคารจะไม่รับผิดชอบกรณีที่ลูกค้าดาวนโหลดโปรแกรมแปลก ๆ แล้วทำธุรกรรมผ่าน แต่หากลูกค้าถูกเจาะข้อมูลผ่านเครือข่ายของธนาคาร ธนาคารก็ต้องรับผิดชอบ ซึ่งจนถึงขณะนี้ยังไม่มีลูกค้าธนาคารที่ได้รับความเสียหาย หรือเจอกรณีอย่างนี้